system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre Frasin?
assistant
Frasinul (Fraxinus) este un gen de plante din familia Oleaceae, originar din regiunile temperate ale emisferei nordice. Cuprinde circa 65-75 specii de arbori și câteva de arbuști. Specia comună în Europa, răspândită și în România, este Fraxinus excelsior.

Caracteristici 
Atinge înălțimea de 40 metri. Tulpina sa prezintă în partea tânără scoarță de culoare cenușie-verzuie, iar în partea bazală de culoare cenușiu-negricioasă. Are frunze imparipenate, compuse din 7-13 foliole sesile. Înflorește în luna aprilie, înainte de apariția frunzelor. Florile nu au nici caliciu, nici corolă, iar androceul este redus la două stamine; pe același individ se găsesc flori mascule, femele și hermafrodite. Fructul este aripat (samară).

Utilizare 
Frasinul crește relativ repede și produce un lemn foarte valoros pentru industria mobilei și pentru industria materialelor sportive. Scoarța și frunzele sale își găsesc întrebuințări în medicina naturistă.

Specii 
 Frasin american (Fraxinus americana L.)
 Frasin de câmp (Fraxinus angustifolia Vahl.)
 Frasin comun  (Fraxinus excelsior L.)
 Mojdrean (Fraxinus ornus L.)
 Frasin de Pensilvania (Fraxinus pennsylvanica Marsh.) numit și Frasin verde

Imagini

Note

Legături externe 

 
Arbori
Flora României
Oleaceae